Meyvezer va Makgregor o‘rtasidagi jang g‘olibi kamari namoyish qilindi

Butunjahon bokschilik kengashi (WBC) amerikalik Floyd Meyvezer va irlandiyalik Konor Makgregor o‘rtasidagi boks jangi g‘olibi uchun beriladigan kamarni tayyorladi. 
Kamar Money Belt (pul kamari) deb atalgan. U timsoh terisidan tayyorlangan hamda 3360 ta brilliant, 600 ta moviy yoqut va 300 ta zumrad bilan bezalgan. Uning yaratilishida, shuningdek, 1,5 kg oltin ishlatilgan.
Jangning o‘zi esa 26 avgust Las-Vegasda birinchi o‘rta vazn toifasida (69 kg gacha) bo‘lib o‘tadi hamda titul jangi bo‘lmaydi. Toshkent vaqti bilan jang 27 avgust soat 9da boshlanadi.